কলকাতা, ৪ নভেম্বর : মহেন্দ্র সিং ধোনির অভাব অনুভূত হবে বলে জানিয়ে দিলেন রোহিত শর্মা। ধোনির না থাকার পেছনে অনেকেই অন্য অঙ্ক দেখছেন। বলা হচ্ছে সামনে কঠিন সূচির কথা মাথায় রেখেই দলের সবচেয়ে সিনিয়র ক্রিকেটারকে বিশ্রাম দেওয়া হয়েছে। বিরাট কোহলিও একই রকম ইঙ্গিত দিয়েছেন। ইডেনে ওয়েস্ট ইন্ডিজ়ের বিরুদ্ধে T-20 সিরিজ়ের প্রথম ম্যাচ খেলতে নামার আগে অধিনায়ক রোহিত শর্মা বলছেন, "মাহির অভাব অনুভূত হবে।" যেকোনও দলের কাছেই ধোনির অভিজ্ঞতা সম্পদ।